|Argief 2017-2021|| |Boodskappe 2022| | Cd's|
Ons groet u met liefde in die wonderlike Naam van ons Here Jesus Christus, die Naam bo elke ander naam, en verskaf aan u net 'n bietjie agtergrond van onsself. Ons woon in Bela Bela (Warmbad) in die Limpopo provinsie, en het in Krugersdorp grootgeword vanaf geboorte tot en met ons huwelik, en is 53 jaar getroud. Ons het hierheen verhuis na ons aftrede uit die voltydse bediening van oor die drie dekades by die Volle Evangelie Kerk van God, en sederdien bedien ons steeds Woord en Sang regoor die land, asook die Audio bediening van Vroeë oggend manna.
VROEë OGGEND MANNA AUDIO BEDIENING was baie duidelik in my hart geplaas deur die Here tydens my stilte tyd een oggend in Januarie 2014 wat aanvanklik klein begin het maar binne ses weke uit sy nate begin bars het.Al die lof aan die Here! Die boodskappe word via whats app op weeksdae om 05h00 vanaf ons fone na oor die 3000 luisteraars gestuur, reg oor die wereld, wie dan op hulle beurt dit aanstuur en verder soos u weet 'n kettingreaksie vorm.Deur terugvoering so plus minus twe jaar gelede het ons vasgestel datom en by 7 miljoen luisteraars vroeë oggend manna ontvang of dit nog so is weet ons nie, die lof en eer weereens net aan die Here. Daar is baie van die luisteraars wat uitstuur na tussen 1 en 2 duisend persone daagliks.
Elke boodskap word op suiwer Woord gebaseer en bevat daarom geen bedrog nie. Al die lof en dank aan die Koning van die konings wat self Sy Woord rig en stuur tot Sy eer en welbehae.
Op die mp3 skakels kan u na die boodskappe gaan om te luister of af te laai en as u egter die boodskappe daagliks per whats app direk wil ontvang om 05h00 kontak Past Pieter op 0828257572, of Wilna op 0723415365.
Ons versoek net dat u self aanstuur aan familielede en vriende en in liefde dat u prentjies, videos en preke sal beperk tot die absolute minimum en in gedagte sal hou dat ons 3000 nommers op ons fone het asook baie van u kontakte wat ons nommers het .Ongelukkig kan ons geen telefoniese berading behartig nie.
U kan ook die 21cd reekse wat tussen 3 en 8 cds per reeks bevat by my bestel op whats app 0828257572 of epos: pieterjras7@gmail.com waarop ek die bankbesonderhede sal verskaf.
Ons vertrou dat u saam met ons,'n geseende reis deur die Woord sal geniet.
Vroeëoggend Manna beskikbaar op Telegram. U kan u self bysit of afhaal soek net Oggend manna en u kan dan net onderaan op join klik. Sou u dit nie meer wil ontvang nie kan u net die kanaal "LEAVE"